open-index/open-wikipedia-markdown huggingface dataset:
Sjæddåvv-bandet

«**Sjæddåvv-bandet**» er en norsk sang som ble skrevet av Øystein Sunde og utgitt mars 1979 på Sundes musikkalbum *[[Hærtata hørt]]*.

«Sjæddåvv-bandet» ble først fremført i NRK programmet *Fotspor i havet* som ble sendt 5. mars 1975.. Sangen ble også spilt i showet *Hallo i luken* som Sunde fremførte på *[[Edderkoppen|ABC-teatret]]* i 1978.

Teksten handler om Sundes oppvekst med The Shadows som forbilder, og hvordan det var å starte band, lage sin egen forsterker samt å få muligheten til øve sammen.

Sangen starter med en bende-note på Sundes gitar som er veldig lik det Hank Marvin gjorde i starten på «Man of Mystery» med The Shadows fra 1960. Ellers er det mest strofer fra Arthur Smiths «Guitar Boogie» fra 1948 som benyttes; spesielt mot slutten.

## Musikere og instrumenter

*Øystein Sunde: vokal, gitarer
*Terje Venaas: bass
*Espen Rud: trommer

## «Sjæddåvv-bandet» på samlealbum

**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

En konsertversjon av sangen ble utgitt 30. august 2012 på livealbumet *[[Live på Svalbard -82]]* (som var en bonus-CD i samleboksen *[[Puslespill (Øystein Sunde)|Puslespill]]*). Opptaket er fra januar 1982.

## NRK-opptak

**Fotspor i havet* – (sendt 5. mars 1975). Foruten Sunde på vokal/elektrisk gitar, medvirket «Postverket» bestående av Svein-Erik Gaardvik (trommer), Bjørn Jacobsen (bass), Håkan Sjøstrøm (munnspill) og Halvard Kausland (elektrisk gitar).
**Jo mere vi er sammen – i Drammen* – (sendt 6. januar 1979) Her ble Sunde kompet av Rolf Wibe (bass) og Fredrik Wibe (gitar) samt en trommeslager fra Terje Fjærns orkester.
**Dizzie Tunes – jubilerer* – (sendt 31. mars 1984) Fremtredende på scenen under denne sangen, var Sunde (solo-gitar), Einar Idland (rytme-gitar) og Svein-Helge Høgberg (bass). Mot slutten av sangen stilte Sunde seg bak Idland slik at de begge spilte på Idlands gitar. Med samme «arbeidsstilling» begynte Idland å spille på Sundes gitar, mens Sunde var opptatt på Idlands gitar. Mesteparten av denne fremføringen ble også vist 4. januar 1992 i programmet *EØS – Ekvilibristen Øystein Sunde*.
**Så hatten passer* – (sendt 29. november 1997)  Her var Einar Idland erstattet med Åge Westgårdsrønningen. NRK viste kun avslutningen av sangen.

## «Sjæddåvv-bandet» i notebøker

**Kjekt å ha&ndash;1* (1990)
**Du må'kke komme her og komme her* (1997)

## Referanser
Mo kraftverk (Telemark)

**Mo kraftverk** er et vannkraftverk som ligger ligger ved Slettevann i Skien kommune, Telemark fylke.

Det er et elvekraftverk med inntak i Modammen. Det ligger idyllisk til inne i skogen.

Det er to aggregater, Mo I og Mo II.

Mo I ble bygget i 1908, og ombygd i 1959. Det har et aggregat på 2500 hk som gir en årsproduksjon på 12,6 GWh.

Mo II ble bygget i 1981. Det har et aggregat på 500&nbsp;kW som gir en årsproduksjon på 3,6 GWh.

Installert effekt er 2,3 MW. Årsproduksjon er 16,2 GWh.

## Referanser


## Kilder
* 
* NVE vannkraftdatabase
* Løvenskiold-Fossum
Vestslavere

**Vestslavere** er slaviske folk som snakker vestslaviske språk. De inkluderer polakker, kasjubere, schlesiere, tsjekkere, slovaker, lusatiske sorbere og de historiske polabiske slavere. Den nordlige eller lechitiske gruppe inkluderer poakkene, kasjuberne og de utdødde polabiske og pomeraniske språk Språkene i Oberlausitz og Niederlausitz har fellestrekk med både den lechitiske og den tsjekko-slovaiske gruppen.

Kulturelt utviklet vestslaverne seg langs linjene til andre vesteuropeiske folkslag på grunn av tilknytning til det romerske keiserriket og vestlig kristendom. De erfarte således en kulturell splittelse med andre slaviske grupper. Mens de  østslaviske grupper og de fleste sørslaviske konverterte til den ortodokse kirke, og dermed ble kulturelt påvirket av østromerriket, konverterte vestslaverne sammen med de fleste vestlige sørslavere (slovenere og kroater) til den katolske kirke og kom på denne måten under kulturell innflytelse av den latinske kirke.

## Referanser
Barkebille boogie (sang)

**«Barkebille boogie»** er en norsk sang som ble skrevet av Øystein Sunde og utgitt som A-side singel i juli 1981. Den havnet på førsteplass på *[[Norsktoppen]]* mot slutten av den måneden. Sangen ble også tittelsporet på Sundes musikkalbum *[[Barkebille boogie]]* som ble utgitt september 1981.

Tekstens jeg er en barkebille og dens liv, og teksten er humoristisk formulert. Sunde brukte en halv time på å skrive sangen ferdig. Gitarsoloen er hentet fra Arthur Smith's «Guitar Boogie» Sangen ble skrevet i samband med et stort utbrudd av barkebiller i Norden mellom 1976 og 1983.

## «Barkebille boogie» i notebøker

* *Kjekkere å ha–2* (1992)
* *Du må'kke komme her og komme her* (1997)

## Musikere og instrumenter

* Øystein Sunde: vokal, gitarsolo
* Jonas Fjeld: rytmegitar
* Johnny Sareussen: bass, bass-stemme
* Leif Jensen: trommer
* Shari Gerber Nilsen: harmonivokal (sopran)

En konsertversjon av sangen ble utgitt 30. august 2012 på livealbumet *[[Live på Svalbard -82]]* (som var en bonus-CD i samleboksen *[[Puslespill (Øystein Sunde)|Puslespill]]*). Opptaket er fra januar 1982.

## NRK-opptak

* *[[Tett på]]* – (sendt 12. mai 1995). Foruten Sunde på akustisk gitar, spilte følgende musikere: Einar Hagerup (trommer), Johnny Sareussen (bass) og Åge Westgårdsrønningen (gitar). Ellers var det Linnea Grønning som sang; og hun var kun 5 år gammel i 1995.
* *Rosenborg – mer enn fotball* – (sendt 6. juni 1998). Opptaket ble tatt opp 12. desember 1997. Sangen var med i følgende swing-medley: «Gi dei bot/«Barkebille Boogie»/«Ild og vann»/«Rulle steiner»/«Haba haba»/«Bilopphøgger boogie» . Sangen ble kreditert Bill Haley/Øystein Sunde i programmet.

## «Barkebille boogie» på samlealbum

* *[[Bruk sagvett]]* (reklamekassett for Jobu – utgitt høsten 1981).
* *[[Øystein Sunde i boks]]* (1985)
* *[[Øystein Sundes 40 beste]]* (1991)
* *[[Sundes verden]]* (2006)
* *[[Sundes verden – 52 av de aller beste]]* (2006)

## Referanser
Slettevann kraftverk

**Slettevann kraftverk** ligger ved innløpet av Moelva i Slettevann i Skien kommune, Telemark fylke.

Det er et elvekraftverk som utnytter et fall på 10,5 meter i Moelva.

Installert effekt er 700 kW fra en francisturbin. Årsproduksjon er 3 GWh.

## Referanser


## Kilder
* 
* NVE vannkraftdatabase
* Løvenskiold-Fossum
Flittig kraftverk

**Flittig kraftverk** er et vannkraftverk  i Skien kommune i Telemark. Det ligger ved Haugmobekken, som renner ut i Moelva (Skien).

Flittig var det første kraftverket i Norge med såkalt "grønt" sertifikat.

Det utnytter et fall på 148 meter fra Fjellvannet.

Det er installert en horisontal francisturbin på 5800 hk, eller 4.1 MW. Årsproduksjon er 31 GWh.

## Referanser


## Kilder
* 
* NVE vannkraftdatabase
*Løvenskiold-Fossum
Vippetangen konditori (sang)

**«Vippetangen konditori»** er en norsk sang som ble skrevet av Øystein Sunde, og utgitt 27. september 1976 på Sundes musikkalbum *[[På sangens vinger]]*.

Teksten er gjengitt på omslaget til *På sangens vinger*.

## «Vippetangen konditori» i notebøker

**Kjekt å ha – 1* (1990)
**Du må'kke komme her og komme her* (1997) 
**Sangbok* (2010)

## Musikere og instrumenter

*Øystein Sunde: gitarer, vokal
*Nils Petter Nyrén: elektrisk gitar
*Pete Knutsen: piano
*Terje Venaas: bass
*Svein Christiansen: trommer

## «Vippetangen konditori» på samlealbum

**[[Øystein Sundes beste]]* (1977)
**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

## NRK-opptak

**Fotspor i havet* – (sendt 5. mars 1975).
**[[Den store klassefesten]]* (sendt våren 2005)

Første eller andre vers/refreng var med i en medley på følgende NRK programmer:
**Gitarkameratene*  – (sendt 4. mars 1989)
**Gitarkameratene* – (sendt 13. oktober 1990). (opptaket ble også utgitt på VHS video).
**En gang gitarkamerat, alltid gitarkamerat* – (sendt 9. april 2012) Konserten er også utgitt på DVD *[[Historien om Gitarkameratene]]* – opptaket er fra 28. mai 2011 i Harstad kulturhus.

## «Vippetangen konditori» i medley utgitt på CD med Gitarkameratene

Første eller andre vers/refreng ble med i en medley på disse utgivelsene:
**[[Gitarkameratene (album)|Gitarkameratene]]* (konsertalbum utgitt februar 1989 av Gitarkameratene). Opptaket er fra 28. oktober 1988 i Grieghallen.
**[[Kanon (album)|Kanon!]]* (konsertalbum utgitt 12. april 2010 av Gitarkameratene. Opptaket er fra 17. oktober 1990 i Grieghallen.

## Referanser
Det året det var så bratt (sang)

:*Denne artikkelen omhandler sangen av [[Øystein Sunde]]. For Sundes album med samme navn, se [[Det året det var så bratt]].*
**«Det året det var så bratt»** er en norsk sang som ble skrevet av Øystein Sunde og utgitt september 1971 på Sundes musikkalbum *[[Det året det var så bratt (album)|Det året det var så bratt]]*.

Teksten består av absurde setninger og hadde sin inspirasjon fra sjargongen på Lambertseter der Sunde vokste opp i 1960-årene. Sjargongen var en parodi på hvordan Sundes foreldregenerasjon snakket. Da Sunde skulle legge på sang, hadde han på forhånd ikke helt renskrevet siste vers. Derfor ble det til at han improviserte siste del av sangen mens den tonet ut.

## Musikere og instrumenter

*Øystein Sunde: vokal, akustisk gitar, elektrisk gitar
*Wiggo Elisenberg: klarinett
*Svein Haugen: bass
*Espen Rud: perkusjon

## NRK-opptak

**Flimra* – (sendt 7. mai 1971) hvor den var med i «400 meter medley» fremført av Christiania Fusel & Blaagress. Musikerne var:  Sunde (vokal/akustisk gitar), Fredrik Wibe (kontrabass), Anne Elisenberg (banjo), Gerd Gudding (fele) og Wiggo Elisenberg (klarinett).
**[[Øystein Sunde: Meget i sløyd|Øystein Sunde: Meget i Sløyd]]* – (sendt 5. januar 2013). Opptaket ble gjort i NRK studio 2 den 9. mai 2012. Sunde fremførte kun første vers med komp fra sin gitar.

## «Det året det var så bratt» på samlealbum

**[[Øystein Sundes beste]]* (1977)
**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)
## «Det året det var så bratt» i notebøker

**Viser uten slips* (1972)
**Kjekt å ha–1* (1990)
**Du må'kke komme her og komme her* i (1997)

## Annet

*I september 1973 ble sangen gitt ut i Sverige med svensk tekst og tittel på albumet *[[Sunderfundigheter]]*. Kompet er det samme som på den norske versjonen, mens den svenske tittelen er «Det året det luta mot». Den svenske teksten ble skrevet av den svenske sportskommentatoren Åke Strömmer.
*En konsertversjon av sangen ble utgitt 30. august 2012 på livealbumet *[[Live på Svalbard -82]]* (som var en bonus-CD i samleboksen *[[Puslespill (Øystein Sunde)|Puslespill]]*). Sunde har omgjort teksten på sporadiske steder, og han kompes kun av sitt eget gitarspill. Opptaket er fra januar 1982.

## Referanser
Blåsehull (geologi)

Et **blåsehull** i geologien er en havgrotte som strekker seg innover fra sjøen, og så oppover i en vertikal sjakt som ender i et hull på overflaten. Hvis grotten er formet på rett måte, kan sjøvann blir presset inn grotteinngangen og oppover til toppen av grotten slik at vannet spruter ut som en geysir. 

Et blåsehull er også et navn brukt om sjeldne geologiske strukturer der luft enten blåses ut eller blir sugd inn i et lite hull ved overflaten på grunn av trykkforskjeller mellom det lukkede underjordiske grottesystemet og overflaten. Blåsehullene i Wupatki nasjonalmonument er et eksempel på et slikt fenomen. 

## Referanser
Storbritannia under VM i svømmesport 2013

**[[Storbritannia]]** deltok under **[[VM i svømmesport 2013]]** i Barcelona i Spania fra 19. juli til 4. august 2013.

## Medaljevinnere

## Stuping

;Menn

;Kvinner

## Høydestuping

Storbritannia var kvalifisert med tre høydestypere..

## Maratonsvømming
Storbritannia var kvalifisert med følgende martonsvømmere:

## Svømming

Britiske  svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet): A total of 27 swimmers (16 men and 11 women) were selected to the team.

;Menn

;Kvinner

## Synkronsvømming

Storbritannia var kvalifisert med følgende ynkronsvømmere:  

## Referanser


## Eksterne lenker
* Offisielt nettsted for Barcelona 2013
Ungarn under VM i svømmesport 2013

**[[Ungarn]]** deltok under VM i svømmesport 2013 i Barcelona i Spania mellom 19. juli og 4. august 2013.

## Medaljevinnere

## Stuping

;Menn

;Kvinner

## Maratonsvømming

;Menn

;Kvinner

;Lag

## Svømming

Ungarske svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):

;Menn

;Kvinner

## Referanser


## Kilder
*
*
## Eksterne lenker
*
Maratonsvømming under VM i svømmesport 2013 – 25 km kvinner

**Maratonsvømming - 25 kilometer kvinner** under VM i svømming 2013 ble avholdt den 27. juli.

## Medaljevinnere

## Resultater

Konkurransen ble avholdt klokken 08.00.

## Referanser


## Eksterne lenker
* 2013 World Aquatics Championships: Women's 25 km start list, fra OmegaTiming.com, hentet 27.07.2013.
Vi pusser opp på badet (sjarmør i pels nr. 2)

**«Vi pusser opp på badet (Sjarmør i pels nr. 2)»** er en norsk sang som ble skrevet av Øystein Sunde og utgitt mars 1984 på Sundes musikkalbum *[[I Husbukkens tegn]]*.

Teksten handler om en dame som pynter opp dolokket uten å tenke på at mannfolk i enkelte tilfeller pleier å stå, og ikke sitte, når de benytter toalettet. Dersom pyntegjenstanden er påmontert, fører det nemlig til at dolokket automatisk detter ned dersom det ikke blir holdt oppe. Sunde selv har aldri forstått at den slags baderoms artikler er salgbart eller at den har noen nytteverdi. Undertittelen refererer til Disneyfilmen 101 dalmatinere – En sjarmør i pels.

Både tekst og noter til «Vi pusser opp på badet (Sjarmør i pels nr. 2)» ble publisert i notaboka *Kjekkere å ha&ndash;2* i 1992

## Musikere og instrumenter

*Øystein Sunde: vokal, akustisk gitar, sologitar (i raskt parti), kor
*Pete Knutsen: gitar (strofer i innledende vers)
*Helge Iberg: elektrisk piano
*Terje Methi: bass
*Thor Andreassen: trommer
*Johnny Sareussen: kor

## «Vi pusser opp på badet (Sjarmør i pels nr. 2)» på samlealbum

**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

## NRK-opptak

**God aften, mitt navn er Jon* – sendt 5. november 1983 Pete Knutsens Orkester sørget for musikalsk komp, samt Pete Knutsen på sologitar (i innledende vers). På dette stadiet het sangen «VVS».
**EØS – Ekvilibristen Øystein Sunde* – sendt 4. januar 1992 Foruten Sunde (vokal/akustisk gitar) besto musikerne av: Holly O'dell (fele), Einar Hagerup (trommer/kor), Johnny Sareussen (bass/kor) og Åge Westgårdsrønningen (gitar/kor).

En konsertversjon av sangen ble utgitt 30. august 2012 på livealbumet *[[Live på Svalbard -82]]* (som var en bonus-CD i samleboksen *[[Puslespill (Øystein Sunde)|Puslespill]]*). Opptaket er fra januar 1982, og mye av teksten i innledningsversene var annerledes enn versjonen på *I Husbukkens tegn*. Muligens det er grunnen til at sangen fikk tittelen «Vi pusser opp på badet (Sjarmør i pels nr. 1)»; altså nr. 1 i stedet for 2.

## Referanser
Ås kraftverk

**Ås kraftverk** (**Aas** ifølge NVE) ligger langs Hoppestadelva, mellom Slettevann og Fossum.

Det er et elvekraftverk som utnytter et fall på 19 meter.

Installert effekt er 1 MW fra en dobbel horisontal francisturbin. Årsproduksjon er 5 GWh.

En plakett innmurt i veggen sier "H L 1884".

## Referanser


## Kilder
* 
* NVE vannkraftdatabase
* Løvenskiold-Fossum
Fossum kraftverk

**Fossum kraftverk** ligger ved Fossum hovedgård i Skien kommune, Telemark fylke. Det er et elvekraftverk.

Det er to aggregat, Fossum I og Fossum II.

Fossum I ble bygget i 1908 og oppgradert i 1979. Det har en francisturbin på 750 kW og en årsproduksjon på 3,8 GWh.

Fossum II ble bygget i 1936. Det har en francisturbin på 100 kW og en årsproduksjon på 0,25 GWh.

## Referanser


## Kilder
* 
* NVE vannkraftdatabase
* Løvenskiold-Fossum
Mandø

**Mandø** er ei dansk tidevannsøy i Vadehavet med et areal på 7,63 km² tilhørende Esbjerg kommune i det vestlige Jylland. Det bor 34 innbyggere (2024) på øya som har landforbindelse til fastlandet kun ved fjære sjø. Ved fjære er Låningsveien til øya, som er hevet en drøy halvmeter fra havnivået, tilgjengelig for traktorer og vanlige personbiler. 

Øyas bosetning er stort sett samlet i Mandø By, som ligger på den høyeste delen av øya.  
Hovednæringene på Mandø er jordbruk og turisme. 


File:Mandø.Kirke.1.jpg|Mandø kirke
File:Mandø Museum.1.jpg|Mandø museum
File:Mandø Mølle.jpg|Mandø mølle
File:Mandø.20.jpg|Vest for Mandø
File:Låningsvejen 2010.jpg|Låningsveien
File:Mandøbussen 2010.jpg|Mandøbussen 


## Referanser




## Eksterne lenker
* 
* DMI info om tidevand, klik på Mandø 
* Mandø Museum
* www.mandø.dk
* www.dof.dk
* www.vadehavscentret.dk
* www.esbjerg.dk
Thomas Oppermann

**Thomas Oppermann** (født 27. april 1954 i Freckenhorst i Warendorf, Nordrhein-Westfalen, død 25. oktober 2020 i Göttingen i Niedersachsen) var en tysk politiker, medlem av (SPD). Oppermann har vært minister i Niedersachsens delstatsregjering. Han ble 2007 administrativ leder (tysk: *Erster Geschäftsführer*) og dermed også innpisker i SPD's fraksjon i Forbundsdagen. Oppermann ble 2007 leder av Forbundsdagens kontrollkomite. Han var fra 2017 og frem til sin død visepresident i den tyske Forbundsdagen.  

Oppermann tilhørte under valgkampen i 2009 Frank-Walter Steinmeiers skyggeregjering og fikk den samme posisjon i Peer Steinbrücks skyggeregjering under valgkampen i 2013.

## Referanser


## Eksterne lenker
* 
* 
* 
* 
*  Biografi på Forbundsdagens hjemmeside
Oterholt kraftverk

**Oterholt kraftverk (Oterholtfoss)** er et vannkraftverk i Midt-Telemark kommune i Telemark. Det ligger på Kvennøya, nær Bø sentrum.

Det er et elvekraftverk som utnytter et fall på 22 meter i Bøelva.

Installert effekt er 850 kW. Årsproduksjon er 5,1 GWh.

Det var planer om et nytt kraftverk, men søknaden er avslått.

## Referanser


## Kilder
* 
* NVE vannkraftdatabase
* Midt-Telemark Energi 
* NVE: Konsesjonsøknad Nye Oterholtfoss kraftverk
India under VM i svømmesport 2013

**[[India]]** deltok i **[[VM i svømmesport 2013]]** i Barcelona i Spania mellom 19. juli og 4. august 2013.

## Maratonsvømming

Indiske utøvere kvalifiserte seg ved å få kvoteplasser for følgende øvelser i maratonsvømming: 

## Svømming

Indiske  svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):

;Menn

## Referanser


## Eksterne lenker
* Offisielt nettsted for Barcelona 2013
* Swimming Federation of India
Kvitingen kraftverk

**Kvitingen kraftverk** er et vannkraftverk i Midt-Telemark kommune i Telemark. Det ligger oppe i lia over Sætersbø.

Det tar vann fra Dyrud Damtjønn og Tveitvatna. Begge vatna er regulerte.

Det er et elvekraftverk som utnytter et fall på 217 meter i Kisebekken.

Installert effekt er 300 kW. Årsproduksjon er 1,7 GWh.

## Referanser


## Kilder
* 
* NVE vannkraftdatabase
* Midt-Telemark Energi
Vadehavscentret

**Vadehavscentret** ved Vester Vedsted sydvest for Ribe i Danmark er et senter for forskning, vern, utdanning og informasjon om Vadehavet og marsken. Senteret åpnet i 1998 i bygninger tegnet av Niels Frithiof Truelsen.

*Fonden for Vadehavscentret* står som eier av senteret.

Senteret har egen kafé og utstillinger om natur, stormflod og kultur i marsken og Vadehavet. Det arrangeres turer i nærområdet, samt til Mandø, for skoler, foreninger, firmaer og private.

## Referanser

 


## Eksterne lenker
*
Toftum skole

**Toftum skole** er en skole fra 1784 på den danske øya Rømø. Skolen er totalrenovert, og er nå en del av Kommandørgården, en gren av den danske nasjonalmuseet. Skolen regnes som den minste og eldste skolen i Danmark. Bygget består av kun ett klasserom. Likevel var det til tider opp til 40 elever på skolen.

Bygningen ble fredet i 1950.

## Referanser

## Eksterne lenker
* Nationalmuseets Kommandørgård i Toftum, Rømø - Toftum Skole *Nationalmuseet* om Toftum skole (dansk)
* Sønderjysk Skolemuseum  (PDF; 2,8&nbsp;MB) Sønderjylland Skolemuseum (dansk)
Lux (kanin)

**Luxkaninen** er en kaninrase fra Tyskland som kjennetegnes ved sin hvite underull og gaupefargede pels. Luxkaninen har som standard en blåsølv dekkfarge og over oversiden av kroppen under dekkfargen ligger et brunrødt lag. På undersiden er den vesentlig lysere. Rasen har hvit underull. Ingen annen viltfarget rase har hvit underull. På engelsk brukes også «lynx» om luxkaninen fordi fargen ligner på gaupas farger.

Luxkaninen ble godkjent som rase i Tyskland i 1922.  Rasen er godkjent i Nordisk Kaninstandard.

## Historie
Luxkaninen oppstod tilfeldig. Karl Hoffmann fra Düsseldorf skapte Luxkaninen i sine krysningsforsøk og det viste seg at krysningen var stabil, det vil si at krysningene ved parring med hverandre reproduserte de nye egenskapene og ikke gikk tilbake til de opprinnelige rasene. I 1919 viste Hoffman den nye rasen for første gang på en utstiling og anerkjennelse av rasen fulgte i 1922. Luxkaninen er ikke vanlig i Norge, men har vært kjent i Norge i alle fall siden 1953.

## Navn
Man bestemte seg i Tyskland for skriveformen luxkanin. Utenfor Tyskland er rasen kalt opp etter gaupa og skriveformen *luchs* brukes i Nederland og i Frankrike *lynx*. I engelsktalende land brukes også lynx om kaninen, men *lynx* må ikke forveksles med *lux*, *lux* kommer fra det latinske ordet for «lys». Både *lynx* på engelsk og *luchs* på tysk betyr gaupe og kommer begge fra det greske ordet *λύγξ* som sannsynligvis kommer fra det greske ordet for *å se* og henviser til at gaupa ser godt og oppfatter raskt det den ser.

## Referanser
Maratonsvømming under VM i svømmesport 2013 – 25 km menn

**Maratonsvømming - 25 kilometer menn** under VM i svømming 2013 ble avholdt den 27. juli.

## Medaljevinnere

## Resultater

Konkurransen ble avholdt klokken 08.00.

## Referanser


## Eksterne lenker
* 2013 World Aquatics Championships: Men's 25 km start list, fra OmegaTiming.com, hentet 27.07.2013.
Gammal Amazon (sang)

**«Gammal Amazon»** er en norsk sang skrevet av Øystein Sunde som ble først utgitt september 1990 på Gitarkameratenes album *[[Typisk norsk (album)|Typisk norsk]]*. En nyinnspilling uten de andre medlemmene i Gitarkameratene, ble spilt inn til samlealbumet *[[Øystein Sundes 40 beste]]* som ble utgitt april 1991.

Teksten handler om en person som sverger til den gamle Volvo-modellen Amazon. Sunde fikk delvis inspirasjon da han på vei hjem fikk øye på en trailersjåfør som fikset noe. Vedkommende hadde ikke helt trukket buksa si opp, der han bøyde seg ned. Dette resulterte i en av setningene i sangen.

## «Gammal Amazon» i notebøker

**Kjekkere å ha&ndash;2* (1992)
**Du må'kke komme her og komme her* (1997)
**Sangbok* (2010)

## Musikere og instrumenter (Gitarkameratenes versjon)

*Øystein Sunde: vokal, akustisk gitar (stålstrenger)
*Jan Eggum: akustisk gitar (nylonstrenger), kor
*Lillebjørn Nilsen: akustisk gitar (stålstrenger), kor
*Halvdan Sivertsen: akustisk gitar (stålstrenger), kor
*Holly Odell: fiolin
*Bjørn Kjellemyr: bass
*Paulo Vinaccia: trommer

## «Gammal Amazon» –  solo-versjon uten Gitarkameratene

**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)
**[[Sanger som ikke rakk toget]]* (bonusalbum i samleboksen *[[Øystein Sundes samlede riller]]* (2018)

På solo-versjonen deltok følgende musikere:
*Øystein Sunde: vokal, elektrisk gitar
*Johnny Sareussen: bass
*Einar Hagerup: trommer
*Åge Westgårdsrønningen: gitar
*Holly Odell: fele
*Rita Eriksen: kor
*Thomas Siqveland: kor
*Jan Paulsen: kor

## «Gammal Amazon» – konsertversjoner på NRK/Video/DVD/CD

**Gitarkameratene* – (sendt 13. oktober 1990). Dette opptaket ble senere utgitt på VHS Video.
**[[Kanon (album)|Kanon!]]* – CD album utgitt 12. april 2010 av Gitarkameratene. Opptaket er fra 17. oktober 1990 i Grieghallen.
**[[Historien om Gitarkameratene]]* – DVD utgitt 2012. I intervjudelen ser man utdrag fra en konsert i Oslo september 1990 der Gitarkameratene fremfører «Gammal Amazon». På nevnte DVD utgivelse blir Tønsberg i 1993 feilaktig oppgitt.
**Tett på* – (sendt 12. mai 1995). Roland Cedermark var med på trekkspill og var vokalist på andre vers. Sunde utvidet versjonen med allsang strofer fra «What'd I Say» med Ray Charles. Sunde sang og spilte elektrisk gitar. Musikerne ellers var: Einar Hagerup (trommer), Johnny Sareussen (bass) og Åge Westgårdsrønningen (gitar).

## Referanser
Modællfly og radiostyrt

**«Modællfly og radiostyrt»** er en norsk sang som ble skrevet av Øystein Sunde og utgitt september 1981 på Sundes musikkalbum *[[Barkebille boogie]]*.

Sunde har fortalt at hans tekster som regel kommer ut av at han har opplevd et eller annet. Hvis ikke ville det vært vanskelig å finne på noe å skrive om for hans vedkommende. En av hans hobbyer ved siden av gitarspilling og musikk er modellfly.

## Musikere og instrumenter<small></small>

*Øystein Sunde: vokal, elektrisk gitar, gitarsolo
*Jonas Fjeld: rytmegitar
*Johnny Sareussen: bass
*Leif Jensen: trommer

En konsertversjon av sangen ble utgitt 30. august 2012 på livealbumet *[[Live på Svalbard -82]]* (som var en bonus-CD i samleboksen *[[Puslespill (Øystein Sunde)|Puslespill]]*). Opptaket er fra januar 1982.

## «Modællfly og radiostyrt» på samlealbum

**[[Bruk sagvett]]* (reklamekassett for Jobu – utgitt høsten 1981)
**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

## NRK-opptak

**På plakaten* – (sendt 10. oktober 1981). Foruten Sunde på vokal/gitar, spilte også Jonas Fjeld (kompgitar) og Johnny Sareussen (bass).
**Hobby!* – (sendt 26. november 1982). Sunde forteller om sin interesse for modellfly, og spiller sangen til slutt med Johnny Sareussen på bass. En pipetone er dubbet over et banneord.
**Mor'n du!* – (sendt 28. desember 1985). Gitarsoloen ble utvidet en smule i forhold til studioversjonen.

## «Modællfly og radiostyrt» i notebøker

**Kjekt å ha&ndash;1* (1990)
**Du må'kke komme her og komme her* (1997)

## Referanser
Gåsemor (sang)

**«Gåsemor»** er en norsk sang som ble skrevet av Øystein Sunde og utgitt mars 1986 på Sundes musikkalbum *[[Overbuljongterningpakkmesterassistent]]*.

Teksten tar utgangspunkt i en observasjon Sunde gjorde en gang han kjørte på motorveien med en politibil (=gåsemor) først i køen som overholdt fartsgrensen. Dette medførte dårlig flyt i trafikken og mange dvelte med om de skulle ta sjansen å kjøre sakte forbi. Sjåførene lenger bak som ikke visste om politibilen, kjørte ut i venstrefila for å komme seg forbi. Da de oppdaget «gåsemor», la de seg bak vedkommende og ergo var flyten i trafikken den samme.

## Musikere og instrumenter<small></small>

*Øystein Sunde: vokal, akustisk gitar, sologitar
*Jonas Fjeld: akustisk gitar
*Pål Reinertsen: bass
*Per Hillestad: trommer

## «Gåsemor» utgitt på samlealbum

**[[Kaptein Snutebil (kassett)|Kaptein Snutebil]]* – reklamekassett for Volvo; utgitt 1986.
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

## «Gåsemor» i notebøker

**Kjekkere å ha&ndash;2* (1992)
**Du må'kke komme her og komme her* i (1997)

## Referanser
Forbikjøring (sang)

**«Forbikjøring»** er en norsk sang som ble skrevet av Øystein Sunde og utgitt mars 1979 på Sundes musikkalbum *[[Hærtata hørt]]*. Sangen ble også utgitt som B-side til singlen *[[2003, en butikk-odyssé]]*.

Teksten handler om en bilist som gjør det vanskelig for en annen bilist å kjøre forbi vedkommende. Den andre bilisten får etter hvert kjørt forbi med høy hastighet og stor fare for seg selv og andre møtende kjøretøy, og mottar følgelig en høyst uventet overraskelse fra den han kjørte forbi.

## Musikere og instrumenter

*Øystein Sunde: vokal, gitar
*Jonas Fjeld: gitar
*Terje Venaas: bass
*Espen Rud: trommer

## «Forbikjøring» på samlealbum

**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

## NRK-opptak

*8. februar 1979 ble sangen fremført av Sunde mot slutten av NRK-programmet *Hva sier stjernene?*
*I programmet *[[Øystein i fritt fall]]* (sendt 12. mai 1979 på NRK) ble det vist en video med Sunde i sentral rolle. Sundes avslutningsreplikk fra videoen kontra replikken fra album versjonen, var to forskjellige opptak.

## «Forbikjøring» i notebøker

**Kjekkere å ha&ndash;2* (1992)
**Du må'kke komme her og komme her* (1997)

## Annet

*En konsertversjon av sangen ble utgitt 30. august 2012 på livealbumet *[[Live på Svalbard -82]]* (som var en bonus-CD i samleboksen *[[Puslespill (Øystein Sunde)|Puslespill]]*). Opptaket er fra januar 1982 og musikerne var Sunde (vokal/elektrisk gitar), Jonas Fjeld (kompgitar) og Johnny Sareussen (bass).
*En mulig inspirasjon til «Forbikjøring», er «Road Hog» som John D. Loudermilk ga ut på albumet *12 sides of John D. Loudermilk* i 1962. I den teksten er det sheriffen som kjører «unmarked car» (= sivil bil). Handlingene i begge sanger har sine fellestrekk, men melodiene er helt forskjellige.

## Referanser
Nybrufoss kraftverk

**Nybrufoss kraftverk** ligger midt i Kongsberg sentrum. Numedalslågen er oppdemmet ved kraftverket.

Dammen og kanalen er fra 1891. Rørgate og kraftstasjon med 3 aggregat ble etablert i 1911. Nytt aggregat på 1.5 MW ble installert i 1957.

Kraftverket er igjen ombygd i 2013. Det gamle aggregatet er fjernet og et nytt aggregat på 3 MW er installert. Årsproduksjon er 25 GWh.

Det er en kaplanturbin, produsert av Hydroenergi AS på Gjøvik. Løpehjulet er 224&nbsp;cm i diameter med 4 skovler. Netto fallhøyde 11,9 meter. Slukeevne 29 m³ / sek. Turtall 230,77 RPM.

## Referanser


## Kilder
* 
* NVE vannkraftdatabase
* Laagendalsposten: Kraftstasjonen i Nybrufossen havarerte
*Energiutredning Kongsberg kommune 2013 (arkiv)
Snøfreser’n (sang)

**«Snøfreser'n»** er en norsk sang som ble skrevet av Øystein Sunde og utgitt 1. mars 1999 på Sundes musikkalbum *[[Nå er begeret nådd]]*. «Snøfreser'n» ble også utgitt som CD-singel hvor låt nummer to var «FBI».

Sunde og Halvdan Sivertsen var sammen om å sette opp forestillingen *Ja takk, begge deler* høsten 1998 på Dizzie Showteater og første sang på programmet var «Snøfreser'n»

Sunde fremførte sangen på Spellemannprisen 1998 – (sendt 19. februar 1999). Han ble kompet av Stein Bull-Hansen (elektrisk gitar), Stian Carstensen (trekkspill), Gjermund Silset (bass/kor) og Rune Arnesen (trommer).

Tekstens jeg-person gjør bruk av sin snøfreser hjemme på tunet, og så begynner den å spole inn skjøteledninger og den slags i tillegg til snø. Det ene fører det andre med seg. En lignende hendelse hjemme hos Sunde var det som ga inspirasjon til teksten.

Både tekst, noter og tilhørende tegning til «Snøfreser'n» ble publisert i noteboka *Sånn er'e bare* i 2006.

## Musikere og instrumenter<small></small>

*Øystein Sunde: vokal, kor, akustisk gitar
*Stein Bull-Hansen: elektrisk gitar
*Stian Carstensen: trekkspill
*Gjermund Silset: bass
*Rune Arnesen: trommer
*Eldar Vågan: kor
*Johnny Sareussen: kor
*Halvdan Sivertsen: kor

## «Snøfreser'n» på samlealbum

**[[Sundes verden]]* (2006)
**[[Sundes verden – 52 av de aller beste]]* (2006)

## Referanser
'
Jelena Sokolova

**Jelena Sokolova**, er navnet til flere personer:

*Jelena Sokolova (langdistanseløper) (patronym: *Vladimirovna*; født 1979), russisk langdistanseløper
*Jelena Sokolova (kunstløper) (patronym: *Sergejevna*; født 1980), russisk kunstløper
*Jelena Sokolova (lengdehopper) (patronym: *Aleksandrovna*; født 1986), russisk lengdehopper
*Jelena Sokolova (svømmer) (patronym: *Petrovna*; født 1991), russisk svømmer
Malaysia under VM i svømmesport 2013

**[[Malaysia]]** deltok under VM i svømmesport 2013 i Barcelona i Spania mellom 19. juli og 4. august 2013.

## Medaljevinnere

## Stuping

Malaysia var kvalifisert med åtte stupere i følgende øvelser:

;Menn

;Kvinner

## Maratonsvømming

Malaysia kvalifiserte til en kvoteplass for følgende øvelse under maratonsvømmingen:

## Svømming

Malaysiske  svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):

;Menn

;Kvinner

## Referanser


## Eksterne lenker
* Amateur Swimming Union of Malaysia
* Offisielt nettsted for Barcelona 2013
Campingvogna (sang)

**«Campingvogna»** er en norsk sang som ble skrevet av Øystein Sunde og utgitt august 1989 på Sundes musikkalbum *[[Kjekt å ha]]*.

Teksten handler om at det oppstår trafikk-kaos ved en bru på gamleveien mellom Seljestad (i Hordaland) og Låtefossen. Siden noen av lastebilene transporterer mat og drikke, blir det heller til at alle involverte i trafikk-kaoset inngår sosial omgang med hverandre som varer og utvikler seg annerledes enn man først ville anta.

Sunde fikk ideen til teksten etter at Ivar Medaas og han var på vei til en spillejobb i Haugesund i mars 1976. De ble stående på en møteplass med trafikkaos rundt seg. Det tok sin tid før det hele løste seg opp.

«Campingvogna» ble fremført allerede på høsten 1986 i forestillingen *Lufta er for alle*.

## «Campingvogna» i notebøker

**Kjekkere å ha–2* (1992)
**Du må'kke komme her og komme her side* (1997)
**Sangbok* (2010)

## Musikere og instrumenter

*Øystein Sunde: vokal, akustisk gitarer
*Jonas Fjeld: rytmegitar
*Olaf Kamfjord: bass
*Per Hillestad: trommer

## «Campingvogna» på samlealbum

**[[Sundes verden]]* (2006)
**[[Sundes verden – 52 av de aller beste]]* (2006)

## NRK-opptak

**Gitarkameratene*  –  (sendt 4. mars 1989). Sunde, Jan Eggum og Halvdan Sivertsen spilte på hver sin akustiske gitar. Lillebjørn Nilsen spilte med bottleneck på sin akustiske gitar til å begynne med, men etter hvert tok han munnspillet sitt i bruk.
**[[Øystein Sunde: Meget i sløyd|Øystein Sunde: Meget i Sløyd]]* –  (sendt 5. januar 2013). Opptaket ble gjort i NRK studio 2. Bandet Meget i Sløyd besto av følgende musikere: Olaf Kamfjord (kontrabass), Knut Hem: (dobro), Terje Kinn (mandolin) og Øystein Fosshagen: (fele)

## Annet

Melodimessig hadde «Campingvogna» muligens sin inspirasjon fra «Wabash Cannonball» som blant annet Jerry Reed spilte inn og ga ut i 1968 på albumet *Nashville Undergrund*.

## Referanser
Japan under VM i svømmesport 2013

**[[Japan]]** deltok under VM i svømmesport 2013 i Barcelona i Spania mellom 19. juli og 4. august 2013.

## Stuping

Japan var kvalifisert til fire kvoteplasser i følgende stupøvelser: 

;Menn

;Kvinner

## Maratonsvømming

Japan var kvalifisert for tre kvoteplasser for følgende øvelser av maratonsvømming: 

## Svømming

Japanske  svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet): På deltakerlisten er tidligere olympisk mester Kosuke Kitajima og udiskutabel superstjerne Kosuke Hagino.

;Menn

;Kvinner

## Synkronsvømming

Japan var kvalifisert til 11 kvoteplasser for hvert av følgende øvelser innen aynkronsvømming: 

## Referanser


## Eksterne lenker
* Offisielt nettsted for Barcelona 2013
2003, en butikk-odyssé

**«2003, en butikk-odyssé»** er en norsk sang i talking blues stil som ble skrevet av Øystein Sunde og utgitt mars 1979 på Sundes musikkalbum *[[Hærtata hørt]]*. Sangen ble også gitt ut som A-side singel med det formål at den skulle kunne spilles på radio. Sunde valgte å legge inn en pipetone over ordet «balla» for å unngå å få sangen bannlyst av NRK.
Som talking blues, stiller «2003, en butikk-odyssé» i samme sjanger som «Jaktprat» og «Oppfinnervise» og «Svigerfars motorsag».

Tekstens jeg-person er på handletur for å kjøpe seg klær, men misliker butikkens prøverom. Sundes inspirasjon startet med at kona hans og han skulle kjøpe seg klær. En butikk de var innom, hadde prøverom med forheng som ikke dekket ordentlig til for innsyn fra de som gikk forbi. Det at Sunde var en berømt person i tillegg, resulterte i at han mislikte situasjonen sterkt. 18. mai 1976 skrev Sunde det meste av teksten til sangen på en restaurant i Trondheim.

Både tekst, noter og tilhørende tegning til «2003, en butikk-odyssé» ble publisert i notaboka *Kjekkere å ha 2* i 1992

## Musikere og instrumenter
*Øystein Sunde: vokal, gitarer
*Terje Venaas: bass

## «2003, en butikk-odyssé» på samlealbum
**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

En konsertversjon av sangen ble utgitt 30. august 2012 på livealbumet *[[Live på Svalbard -82]]* (som var en bonus-CD i samleboksen *[[Puslespill (Øystein Sunde)|Puslespill]]*). Sunde synger og kompes kun av sitt eget gitarspill. Opptaket er fra januar 1982. På verbal-sporet «Vi kjøper bukse» som inntreffer før «2003, en butikk-odyssé», synser Sunde litt om bukse-moter.

## NRK-opptak

**Musikalsk Gjestbud* (sendt 6. januar 1979).
**[[Øystein i fritt fall]]* (sendt 12. mai 1979) Studio-versjonen ble avspilt med tilhørende video hvor Sunde var potesiell buksekjøper, mens Mari Bjørgan spilte rollen ekspeditrise.
**[[Halvsju]]* (sendt 15. desember 1979) Ordet «balla» ble sensurert ved at Sunde sang «snekker'n» i stedet. Senere i sangen sang han «ekspeditrusen» i stedet for «ekspeditrisen».
**Absolutt Norsk* – (sendt 20. juli 2002).

## Referanser
Eventyrgården

**Eventyrgården** (også kalt **Blunck-gården** og **Jernhuset**) var ei større fireetasjers bygning i Kristian IVs gate 8, 8b og 10 i Oslo sentrum. Den blei oppført i 1873 etter tegninger av arkitekt Heinrich Ernst Schirmer og revet i samband med oppføringa av nybygget for Det norske teatret i 1986. Gården lå midt i kvartalsrekka og utgjorde fondmotiv for Sehesteds gate.

Gården blei bygd for Peter Joachim Christian Blunck, og den blei i begynnelsen benevnt med hans navn. Den var bygd som leiegård, og en av beboerne var konsul og mesén Axel Heiberg.

I 1894 flytta Deichmanske bibliotek inn. Dette var bibliotekets første lokaler med romslig plass til å vise fram boksamlinga, og det var her det blei et skikkelig folkebibliotek.

Gården blei nå kalt *Eventyrgården*, fordi fasaden blei pynta med ti medaljonger med eventyrmotiver. Disse var utført av Stephan Sinding etter tegninger av Erik Werenskiold.

Deichmanske blei i Eventyrgården til bibliotekets nybygg på Hammersborg stod klart i 1933. Da flytta Mekaniske Verksteders Landsforening inn i gården, noe som gav den det noe mindre poetiske navnet *Jerngården*. MVL hadde for øvrig eid bygninga sia 1917.

Gården hadde også ei bakbygning. Her hadde P.J.C. Blunck verksted. Han var utdanna rørlegger, men også registrert som smed, gjørtler, kopper- og blikkenslager, snekker, maler og lakkerer. Hos Blunck blei mange av byens skulpturer og fontener i støpejern og bronse produsert, blant annet *Psyke* (ukjent kunstner), som står på Halfdan Kjerulfs plass.

Høyere opp i bakbygninga holdt Kristiania tekniske skole (den seinere Oslo ingeniørhøgskole) til i sine 16 første år, fra 1873 til 1889.

## Se også

* Karl Johan-kvartalet

## Noter



## Kilder

* Stephan Tschudi-Madsen: *Sehesteds plass – bokens plass*, Aschehoug 1997.
Mesterkokken (sang)

**«Mesterkokken»** er en norsk sang i valsetakt som ble skrevet av Øystein Sunde og utgitt mars 1984 på Sundes musikkalbum *[[I Husbukkens tegn]]*.

Teksten handler om en kokk som lager diverse matretter med vekslende hell. Sundes inspirasjon stammer fra de mange ganger han har spist på diverse veikroer i forbindelse med sitt turnèliv.

Opprinnelig var vers to av «Mesterkokken» en innledningen til «Skipskokken» som Sunde fremførte i NRK-programmet *Sommer ved sjøen* (sendt 26. juli 1975. «Skipskokken» har i etterkant aldri vært offentlig utgitt). Deretter var vers nummer to en kort talking-blues (à la «Jaktprat» som Sunde pleide å spille på konserter tidlig på 1980-tallet. En offisiell utgivelse av den korte versjonen ble med på  *[[Live på Svalbard -82]]* (utgitt 30. august 2012 i samleboksen *[[Puslespill (Øystein Sunde)|Puslespill]]*). Der fikk den tittelen «Mesterkokken på Grand Hotell». Opptaket er fra januar 1982. Sunde fremførte også «Mesterkokken på Grand Hotell» i NRK-programmet *På plakaten* (sendt 2. august 1980).

## Musikere og instrumenter<small></small>

*Øystein Sunde: vokal, kor, gitar, trekkspill (kun diskant delen av trekkspillet)
*Jonas Fjeld: kor, trekkspill (kun bass-delen av trekkspillet)
*Pål Reinertsen: bass, kor
*Per Hillestad: trommer, kor

## «Mesterkokken» på samlealbum

**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

## «Mesterkokken» i notebøker

**Kjekkere å ha&ndash;2* (1992). Her er det også med et bilde fra 1991 av Sunde og Einar Hagerup som sammen spiller på et trekkspill med veldig lang belg.
**Du må'kke komme her og komme her* (1997)

## Referanser
Mexico under VM i svømmesport 2013

**[[Mexico]]** deltok under VM i svømmesport 2013 i Barcelona i Spania mellom 19. juli og 4. august 2013.

## Medaljevinnere

## Stuping

Mexico hadde kvalifiserte 13 stupere:

;Menn

;Kvinner

## Høydestuping

Mexico var kvalifisert med to høydestupere:

## Maratonsvømming

Mexico deltok med seks maratonsvømmere:

## Svømming

Meksikanske  svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):

;Menn

;Kvinner

## Synkronsvømming

Mexico deltok med 13 kvalifiserte synkronsvømming.

## Referanser


## Eksterne lenker
* Offisielt nettsted for Barcelona 2013
Ute var det sol

**«Ute var det sol»** er en norsk sang som ble skrevet av Øystein Sunde, og utgitt 4. april 2005 på Sundes musikkalbum *[[Sånn er'e bare]]*. Radiostasjoner og pressen mottok promosingler i januar 2005, og følgelig ble sangen spilt på radio allerede da.

Sangen var med på settlista høsten 2002 da Sunde spilte forestillingen *Øystein Sunde ...og vel så det* på Dizzie Showteater.

Teksten handler om tilværelsen til Sunde da han fulgte sin avdøde far til graven, samtidig som lyder fra verden rundt forstyrret den melankolske stemningen.

Teksten til «Ute var det sol» fulgte med i CD-heftet til *Sånn er'e bare*. Både tekst og noter ble publisert i noteboka *Sånn er'e bare* i 2006.

Halvdan Sivertsen regner dette som en av sine favorittsanger av Sunde.

## Musikere og instrumenter

*Øystein Sunde: vokal, akustisk gitar
*Knut Hem: Weissenborn
*Olaf Kamfjord: kontrabass
*Olga Konkova: piano
*Tom Steinar Lund: gitar

## NRK-opptak

**[[Øystein Sunde... og vel så det]]* – (sendt 25. desember 2004). «Ute var det sol» ble fremført av Sunde i programmet Ved siden av Sunde, Hem, Kamfjord og Konkova, var også Stein Bull-Hansen med på akustisk gitar.
**[[God morgen Norge]]* (TV2) – (sendt 30. desember 2005). Musikerne: Sunde (vokal/elektrisk gitar), Stein Bull-Hansen (akustisk gitar), Knut Hem (Weissenborn) og Olaf Kamfjord (kontrabass).
**[[Øystein Sunde: Meget i sløyd|Øystein Sunde: Meget i Sløyd]]* – (sendt 5. januar 2013). Opptaket ble gjort i NRK studio 2. Foruten Sunde, Kamfjord og Hem, spilte Terje Kinn (mandolin) og Øystein Fosshagen (fele).
**Eggum, Sivertsen, Sunde og KORK* (sendt 31. desember 2022 på NRK1) Konserten gikk av stabelen 24. juni 2022 på Nesparken. Opprinnelig var det meningen at konserten skulle avholdes 8. august 2020, men ble utsatt grunnet koronakrisen.

## «Ute var det sol» utgitt på samlealbum

**[[Sundes verden]]* (2006)
**[[Sundes verden – 52 av de aller beste]]* (2006)

## Referanser
Nederland under VM i svømmesport 2013

**[[Nederland]]** deltok under VM i svømmesport 2013 i Barcelona i Spania mellom 19. juli og 4. august 2013.

## Stuping

Nederland var kvalifisert for fire kvote til følgende stupeøvelser: 

;Menn

;Kvinner

## Maratonsvømming

Nederland var kvalifisert for en kvoteplass for maratonsvømming.

## Svømming

Nederlandske  svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):

;Menn

;Kvinner

## Synkronsvømming

Nederland deltok med tolv kvalifiserte synkronsvømmere. 

## Referanser


## Eksterne lenker
* Offisielt nettsted for Barcelona 2013
* Royal Dutch Swimming Federation (nederlandsk)
Smi mens liket er varmt

«**Smi mens liket er varmt**» er en norsk sang som ble skrevet av Øystein Sunde og utgitt august 1989 på Sundes musikkalbum *[[Kjekt å ha]]*.

Tittelen er en vri på uttrykket «Smi mens jernet er varmt». Ellers er teksten et spark til pressens hensynsløse journalistikk av personer som ofte ufrivillig har havnet i en uheldig situasjon; eksempelvis uventet dødsfall i nær familie. Med andre ord sparker den til det faktum at pressen ikke alltid er like flinke til å overholde Vær Varsom-plakaten.

Sunde har fått mye positive tilbakemeldinger for teksten, og mottok utmerkelsen Årets verk (tekst) fra NOPA i 1989. Halvdan Sivertsen mener dette er Sundes mest modige tekst.

## Musikere og instrumenter

*Øystein Sunde: vokal, akustisk gitar
*Roy Husky Jr.: bass
*Kenny Malone: trommer
*Ray Flacke: elektrisk gitar
*Bruce Bouton: steel gitar
*Jerry Douglas: dobro
*Bela Fleck: banjo
*Mark O'Connor: fele, mandolin
*Einar Mjølsnes: hardingfele
*Morten Halle: saksofon, blåserarrangement
*Torbjørn Sunde: trombone
*Jens Petter Antonsen: trompet
*Hege Schøyen: kor
*Kari Iveland: kor

Blåserne og koristenes bidrag til sangen, ble innspilt i Oslo.

## «Smi mens liket er varmt» utgitt på samlealbum

**[[Sundes verden]]* (2006)
**[[Sundes verden – 52 av de aller beste]]* (2006)

## NRK-opptak

**Hege – en Schøyer!*  – (sendt 14. oktober 1989). Her medvirket Sunde: elektrisk gitar (Fender Telecaster), Helge Iberg (flygel/musikalsk ledelse/arrangør), Arild Andersen (bass), Thor Andreassen (trommer), Sven Erik Kristoffersen (synth), Ronny Gyllensten (gitar) og Bendik Hofseth (saksofon)
**Gitarkameratene på scenen* (2:2) –  (sendt 26. desember 1994 Her var sangen inkludert i følgende medley: «Kjekt å ha»/«Kjærlighetsvisa»/«En natt forbi»/«Tanta til Beate»/«Jaktprat»/«Heksedans»/«Bysommer»/«Smi mens liket er varmt»/«Levende lyd»
**Ja takk, begge deler* – (sendt 4. januar 2001 på NRK1). Versjonen var litt forkortet og foruten Sunde (vokal/akustisk gitar) besto musikerne av Stein Bull-Hansen (sologitar), Halvdan Sivertsen (akustisk gitar/harmonivokal), Olaf Kamfjord (bass) og Trond Augland (trommer).
**En gang gitarkamerat, alltid gitarkamerat* – (sendt 9. april 2012) Også utgitt på DVD *[[Historien om Gitarkameratene]]* – opptaket er fra 28. mai 2011 i Harstad kulturhus. Sunde, Jan Eggum og Halvdan Sivertsen spilte på hver sin akustiske gitar, mens Lillebjørn Nilsen vekslet mellom ukulele og munnspill.

## «Smi mens liket er varmt» i notebøker

**Kjekt å ha&ndash;1* (1990)
**Du må'kke komme her og komme her* (1997)*.
**Sangbok'' (2010)

## Referanser
Stellan Nilsson

**Stellan Nilsson** (født 22. mai 1922 i Lund, død 27. mai 2003) var en svensk fotballspiller. Nilsson, som var kantspiller, spilte for Malmö FF store deler av sin karriere, før han ble utenlandsproff i 1950.

Nilsson var en del av det legendariske Malmö FF-laget, som spilte 49 kamper på rad uten tap, inklusive 23 seire på rad, fra 1949 til 1951. Nilsson reiste til Italia, hvor han spilte for Genoa fra 1950 av. Han spilte senere for de franske klubbene Olympique de Marseille og Angers. På grunn av proffbestemmelsene som eksisterte den tid i svensk fotball, kunne Nilsson ikke lengre spille for svenske klubber etter å ha vært profesjonell spiller utenlands, og Nilsson la følgelig opp da han returnerte i 1955.

Nilsson spilte også 17 landslagskamper for Sverige, og vant OL-gull i 1948, samt bronse i VM i fotball 1950.

## Referanser


## Eksterne lenker
*